
ОТНОСНО: Инвестиционно предложение (ИП) „Разширение, изграждане на пристройки и преустройство на пекарна на Супермаркет „LIDL", разположен в ПИ с идентификатор 56722.655.245, кв. 700, гр. Плевен, Община Плевен

УВАЖАЕМА ГОСПОЖО ДРАГИЙСКА-ЦОЙНЕР,

Във връзка с Ваше уведомление с вх. №2934/27.05.2026 г. на РИОСВ – Плевен, за ИП  „Разширение, изграждане на пристройки и преустройство на пекарна на Супермаркет „LIDL", разположен в ПИ с идентификатор 56722.655.245, кв. 700, гр. Плевен, Община Плевен, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, приета с ПМС № 201/31.08.2007 г., с вс. изм. и доп.), Ви уведомявам следното:
ИП „Разширение, изграждане на пристройки и преустройство на пекарна на Супермаркет „LIDL", разположен в ПИ с идентификатор 56722.655.245, кв. 700, гр. Плевен, Община Плевен, попада в обхвата на чл. 2, ал. 2 от Наредбата за ОС.
1. Предвижда се изграждането на три пристройки към съществуващ Супермаркет – ново помещение за амбалаж, разширение на площта на пекарната и хладилната камера към нея и увеличаване площта на търговска зала и дневен прием стоки. Планирано е и допълващо застрояване - на паркинга на обекта ще се постави навес за пазарски колички, като до навеса са предвидени 8 броя стойки за велосипеди. ИП ще се реализира в два етапа: 
· Етап 1 ще включва изграждане на Пристройка 1, Пристройка 2 -  преустройство на съществуваща пекарна, прилежащи тротоарни настилки около новите пристройки, ново амбалажно помещение;
· Етап 2 ще включва изграждане на Пристройка 3 от юг на съществуващата сграда за разширение на търговска зала и помещение за нощен прием на стока, подпорна стена за преодоляване на денивелацията на терена.
Застрояване ще бъде едноетажно, без сутерен, като под съществуващата козирка на главния вход ще се изгради ново амбалажно помещение и фоайе за клиенти към него, с вход непосредствено до съществуващия вход за магазина. Към момента, между две пристройки се намира съществуващата пекарна с прилежащата и хладилна складова част, като на тази съществуваща сграда ще се направи вътрешно преустройство и разширение, ще се обособи нова, по-голяма пекарна с нова хладилна камера за замразени тестени изделия. След разширението на магазина на юг, на втори етап ще се разширят търговската зала и помещение за дневен прием стока. Всички технически и битови помещения в супермаркета са съществуващи и няма да се променят. 
Имотът е водоснабден, електрифициран, със съществуваща канализационна система и присъединен към съществуващата канализация на град Плевен. Не се предвижда изграждане на нови пътища и техническа инфраструктура. Генерираните строителни отпадъци ще се управляват съгласно изискванията на Закона за управление на отпадъците и подзаконовата нормативна уредба към него. 
ИП ще се реализира в ПИ с идентификатор 56722.655.245, гр. Плевен, общ. Плевен.  Съгласно скица №15-504339-14.05.2021 г., издадена от СГКК - Плевен, имотът е с трайно предназначение на територията: „Урбанизирана“, НТП: „За друг обществен обект, комплекс“.
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие (ЗБР). Най-близко разположените защитени зони (на около 3,4 км.) от мрежата НАТУРА 2000 са:
· BG0000240 „Студенец”, за опазване на дивите птици, по чл. 6, ал. 1, т. 3 и 4 от ЗБР, обявена със Заповед №РД-800/04.11.2008 г. на МОСВ (ДВ бр.105/09.12.2008 г.), изменена със Заповед №РД-67/28.01.2013 г. на МОСВ (ДВ бр. 10/05.02.2013 г.); изменена и допълнена със Заповед №РД-269/31.03.2021 г. на МОСВ (ДВ бр. 41/18.05.2021 г.)
· BG0000240 „Студенец”, за опазване на природни местообитания и на дивата флора и фауна, по чл. 6, ал. 1, т. 1 и 2 от ЗБР, включена в списъка на защитените зони, приети с Решение № 122/2007 г. на Министерски съвет (обн. ДВ, бр. 21/2007 г.), изм. с Решение №615/2020 г. на Министерски съвет (обн. ДВ, бр. 79/2020 г.), във връзка със Заповед №РД-269/31.03.2021 г. на МОСВ (ДВ бр. 41/18.05.2021 г.).
4. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС) или екологична оценка (ЕО).
С оглед гореизложеното, отчитайки местоположението (извън границите на защитени зони от мрежата НАТУРА 2000, в урбанизирана територия) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположените защитени зони BG0000240 „Студенец” и BG0000240 „Студенец”, по отношение на:
•	Пряко или косвено унищожаване, увреждане или фрагментиране на местообитания на видове птици, предмет на опазване в защитена зона BG0000240 „Студенец“; природни местообитания и местообитания на животински видове, предмет на опазване защитена зона BG0000240 „Студенец ”;
•	Трансформация на местообитания на видове, безпокойство или прогонване на видове животни, предмет на опазване;
•	Нарушаване целостта и целите на опазване на защитените зони;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района върху природни местообитания и местообитания на растителни и животински видове, предмет на опазване в защитени зони BG0000240 „Студенец” и BG0000240 „Студенец”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.


			
С уважение, 


 

  
гр. Плевен, ул. “Ал. Стамболийски” 1А, 

e-mail: office@riew-pleven.eu  интернет сайт http://riew-pleven.eu/

